Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 202/14/3301	Bánovce nad Bebravou, 16.12.2014
EEČ : 2-23-52-2014

U Z N E S E N I E

Trestná vec:	obvinená XXXXX 
Prečin:	ohrozenia pod vplyvom návykovej látky podľa § 289 odsek 1 Trestného zákona

Rozhodol: 	prokurátorka Okresnej prokuratúry Bánovce n/Bebravou
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 29.04.2014 v čase o 15.15 hod. došlo na ul. XXXXX XXXXX k dopravnej nehode - zrážke medzi osobným automobilom zn. XXXXX XXXXX, ktoré riadila vodička XXXXX, XXXXX XXXXX XXXXX a odparkovaným osobným vozidlom zn. XXXXX, majiteľky XXXXX, nar. XXXXX, XXXXX, pričom k dopravnej nehode došlo tak, že vodička XXXXX jazdila na uvedenom vozidle po ul. XXXXX pričom pred materskou školkou pri cúvaní sa dostatočne nevenovala riadeniu vozidla a ľavou zadnou časťou svojho vozidla narazila do ľavej zadnej časti odparkovaného vozidla zn. Škoda, následne svoje vozidlo po zrážke preparkovala na iné miesto. Pri dychovej skúške u vodičky XXXXX zistené požitie alkoholu s výsledkom 1,44 mg/l v dychu a po opakovanej dychovej skúške 1,40 mg/l v dychu, pričom na vozidle XXXXX, XXXXX vznikla škoda vo výške 360,- Eur. Pri dopravnej nehode nedošlo k zraneniu osôb. Vodička XXXXX porušila ustanovenia § 4 odsek 2 písmeno c) a § 22 odsek 3 zákona 8/2009 Z.z..

lebo je trestné stíhanie neprípustné podľa § 9 odsek 1 písmeno d) Trestného poriadku 

Odôvodnenie:
Poverený príslušník Okresného riaditeľstva Policajného zboru, Odboru poriadkovej a dopravnej polície, Okresný dopravný inšpektorát Bánovce nad Bebravou uznesením XXXXX zo  dňa 13.06.2014 podľa § 206 odsek 1 Trestného poriadku vzniesol obvinenie XXXXX pre prečin ohrozenia pod vplyvom návykovej látky podľa § 289 odsek 1 Trestného zákona, ktorého sa mala dopustiť na skutkovom základe uvedenom vo výrokovej časti citovaného uznesenia. Trestné stíhanie bolo začaté pre prečin ohrozenia pod vplyvom návykovej látky podľa § 289 odsek 1 Trestného zákona uznesením toho istého povereného príslušníka PZ dňa 06.05.2014. 

Po skončení skráteného vyšetrovania bol povereným príslušníkom PZ predložený spis s návrhom na konanie na dohodu o vine a treste. Prokurátorka vytýčila termín konania na dohodu o vine a treste, na ktorú sa obvinená nedostavila. Ďalším šetrením bolo zistené, že obvinená XXXXX dňa 29.07.2014 zomrela, bol zabezpečený úmrtný list na obvinenú. 

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 odsek 1 písmeno d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

Prečinu ohrozenia pod vplyvom návykovej látky podľa § 289 odsek 1 Trestného zákona sa dopustí ten, kto vykonáva pod vplyvom návykovej látky inú činnosť, pri ktorej by mohol ohroziť život, zdravie ľudí alebo spôsobí značnú škodu na majetku. 

Z výsledkov dokazovania vykonaného v prípravnom konaní bolo zistené a preukázané, že konaním obvinenej XXXXX došlo k naplneniu pojmových znakov skutkovej podstaty prečinu ohrozenia pod vplyvom návykovej látky podľa § 289 odsek 1 Trestného zákona, a teda menovaná sa dopustila skutku na tom skutkovom základe, ako je to uvedené vo výrokovej časti tohto uznesenia. Z jeho spáchania bola usvedčovaná vlastným doznaním, zápisom o dychovej skúške, z ktorej vyplýva, že dňa 29.04.2014 o 15.37 a 16.00 hod. mala v dychu 1,44 a 1,40 promile alkoholu, ako aj protokolom z dopravnej nehody, nakoľko pri cúvaní svojho motorového vozidla narazila do ľavej zadnej časti odparkovaného motorového vozidla zn. Škoda, na ktorom vznikla škoda vo výške 360,- Eur. 

Podľa § 9 odsek 1 písmeno d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Vykonaným dokazovaním bolo jednoznačne preukázané, že obvinená sa dopustila skutku tak, ako je to uvedené vo výrokovej časti uznesenia, čím naplnila zákonné znaky skutkovej podstaty uvedeného prečinu ako trestne zodpovedný subjekt, a zároveň bolo preukázané, že obvinená zomrela. Z toho dôvodu bolo potrebné zastaviť trestné stíhanie v zmysle § 215 odsek 1 písmeno d) Trestného poriadku s poukazom na § 9 odsek 1 písmeno d) Trestného poriadku. 

Vychádzajúc z uvedených skutočností bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Žiklová
prokurátorka